Source: http://incomod-media.ro/ziar/baschet-csm-targoviste-incepe-campionatul-impotriva-lui-rapid-bucuresti/
Timestamp: 2020-06-05 18:15:22+00:00

Document:
BASCHET: CSM Târgovişte începe campionatul împotriva lui Rapid Bucureşti - incomod-media.ro
Sunteți Aici Home » SPORT » BASCHET: CSM Târgovişte începe campionatul împotriva lui Rapid Bucureşti
BASCHET: CSM Târgovişte începe campionatul împotriva lui Rapid Bucureşti
Postat la: 19:33, 11 august 2015 de către Incomod
Campioana României CSM Târgovişte şi-a aflat, la începutul acestei săptămâni, programul noului sezon competiţional. Gruparea dâmboviţeană va debuta în campionat pe 3 octombrie, împotriva lui Rapid Bucureşti, într-un meci ce va avea loc în deplasare. În runda următoarea CSM va sta, după care, în a treia rundă va evolua, tot în deplasare, în compania lui CSBT Alexandria. Primul joc pe care formaţia târgovişteană îl va disputa pe teren propriu, va fi în etapa a patra, în faţa lui Sepsi Sfântu Gheorghe, pe 17 octombrie. Marele derbi dintre CSM şi ICIM Arad va avea loc la Târgovişte, în etapa a noua. Singura echipă care a decis să se retragă din campionat, din cauza datoriilor numeroase, a fost Nova Vita Târgu Mureş. În noua stagiune, oficialii FRB au luat hotărârea de a elimina pauza de iarnă, iar ultima etapă a sezonului regulat se va disputa pe 31 ianuarie a anului viitor.
Campioana întâlneşte CSM Satu Mare în primul tur al Cupei
Tot la începutul acestei săptămâni, CSM Târgovişte şi-a aflat şi adversarul din primul tur al Cupei României. În runda inaugurală a competiţiei KO, campioana va înfrunta pe CSM Satu Mare, într-un duel ce se anunţă extrem de tare. Prima dispută dintre cele două formaţii va avea loc în Sala Sporturilor din Târgovişte, pe 26 septembrie, iar a doua întâlnire, la Satu Mare, patru zile mai târziu. Alte partide programate în primul tur al Cupei mai sunt Olimpia Braşov – U. Cluj, Rapid Bucureşti – Sepsi Sfântu Gheorghe, ICIM Arad – Danzio Timişoara şi CSU Alba Iulia –CSBT Alexandria, iar Phoenix Galaţi stă. În sferturile de finală ale întrecerii se vor califica învingătoarele din primul tur, Phoenix şi două echipe „lucky-loser”, unde împerecherea acestora se va face printr-o nouă tragere la sorţi. Disputele din sferturi vor avea loc pe 2 şi 9 decembrie, iar Final Four-ul este programat pe 5-6 februarie, anul viitor.
Programul complet al primei etape a campionatului
Danzio Timişoara – U. Cluj
Sepsi Sfântu Gheorghe – CSU Alba Iulia
CSBT Alexandria – CSM Satu Mare
Phoenix Galaţi – ICIM Arad
Olimpia Braşov stă.
Programul complet al lui CSM Târgovişte în prima parte a campionatului
Etapa 1: Rapid (d)
Etapa 2: stă
Etapa 3: Alexandria (d)
Etapa 4: Sepsi (a)
Etapa 5 : Alba Iulia (d)
Etapa 6: Satu Mare (a)
Etapa 7: Phoenix (d)
Etapa 8: Danzio (a)
Etapa 9: ICIM (a)
Etapa 10: U Cluj (d)
Etapa 11: Braşov (a).
Tags: baschet,csm târgovişte,finală csm târgovişte,sport

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm